
Koreaans 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Koreaans (£.1=101 "Han-gu-geo" in Zuid-Korea; 3B-£!0l "Cho-son-o" in Noord-Korea) is 'n taol, gesproke 
op't sjiereiland Korea en in't aongrenzend deil vaan China. De taol weurt door zeker tacheteg miljoen lui 
gesproke en is daomet oongeveer de daartiende taol vaan de wereld. 't Koreaans weurt soms bij de femilie 
vaan de Alta'rsche taole ingedeild (deks same met't Japans) meh weurt allewijl dekser es taolisolaot bezeen. 

Sjrifsysteem 


Korea stoont vaanaajds oonder sterke culturelen invlood vaan China, en naom daan ouch't Chinees sjrif 
euver. Dit op de isolerende structuur vaan't Chinees gegreujd sjrif is evels oongesjik veur 'n taol wie't 
Koreaans. Midde vieftiende iew woort't Hangul oontworpe, e letter- en syllabesjrif wat vaol beter op de taol 
is touwgeros. De Chinees teikes bleve evels in gebruuk, en in Zuid-Korea liert me ze noe nog. Dit sjrif 
neump me Hanja, wat te verglieke is met't Japans kanji. 

Historie 


Vaandaog d'n daag oondersjeit't Koreaans wel dialekte, meh is Korea toch 'n dudeleke taolkundege einheid. 
't Steit evels wel vas tot in vreuger tije mierdere, neet-verwante, taole gesproke woorte: in't noorde de 
zoegeneumde Buyeo-taole, en in't zuie de Han-taole. De Buyeo-taole, die good bewoerd zien gebleve es de 
taol vaan't riek Goguryeo (ierste-zevende iew nao Christus) zien vaan Alta'ische origien en stoon reejlik kort 
bij 't Toengoezisch; de Han-taole zien bewoerd gebleve in tekste oet't riek Baekje en zien in weze de 
veurluipers vaan't Koreaans. 

In de zevende iew oonderworp 't keuninkriek Silla alle ander riekskes op 't Koreaans sjeereiland. De 
politieke einheid zorgde al gaw ouch veur 'n cultureel dominantie vaan de Silla-cultuur, en de taol drong 
euveral in't land door. Dees expansie is te verglieke met die vaan't Latien euver gans Italie in d'n tied tot de 
Romeine aon hun vereuveringe begoste. 

Vaanaof de tiende iew, wel d'n tied tot't Silla-Handialek alle andere taole es gesproke taole vervong, sprik 
me vaan Middelkoreaans. Pas vaanaof de inveuring vaan't Hangul (zuug bove) heet me helder ziech op de 
optrejjende klaankpercesse in de taol. In de zeventiende iew traoje zoevaol veranderinge tegliek op tot me 







dao de grens trek tosse Middelkoreaans en Nuikoreaans. 

Nao de Korea-oorlog kaome dao inkel versjelle tosse de sjrieftaole vaan Noord- en Zuidkorea; Noordkorea 
sjafden't Hanja aof en baseerde zien taol op't dialek vaan Pyo ngyan g, Zuid-Korea naom 'nen houp Ingelse 
waord euver en gebruukde't dialek vaan Seoul. Evegood zien bei standerdtaole oonderein good te begriepe, 
wie alle gesproke dialekte boete dat vaan't eiland Jeju-Do. 

Grammair 


't Koreaans is 'n agglutinerende taol: 't plek miedere korter en langer wortele aonein. Vaol vaan die suffixe 
zien neet verpliech, ouch al drokke ze 'ne naomval, 'n persuunlike relatie, geslech of getal weer: meistal 
moot me de beteikenis oet de contex haole. 't Gebruuk vaan persuunlike pronome is hiel oongewoen. 
Adjectieve bestoon bekans neet; meistal weurt dat door 'n verbaoladjectief (e soort participium) oetgedrok. 

't Koreaans kint, wie't Japans, drei nivo's vaan beleefheid, die 'n ganse spraoketikette met ziech metbringk. 
Me sprik hei vaan honoratief, en't perceis honoratiefsysteem luustert hendeg eng. 

Extern linke 

■ Wikipedia op't Koreaans 

■ Lesse Koreaans in versjellende taole (http://rki.kbs.co.kr/learn_korean/lessons/e_index.htm) 
(o.m. Ingels en Duits) 

■ Koreaans-Nederlandsen dictionair (http://www.kordut.be) 

■ Koreaans bij Ethnologue (http://www.ethnologue.com/14/show_language.asp?code=KKN) 

